# data[].attributes.body
Šodien ciemojāmies Gajdošovas skolā, kurā mācās 800 skolēnu un strādā 160 darbinieku, no tiem 30 asistenti. 140 skolēni tiek apmācīti pēc Montesori metodikas, bet pārējie pēc parastās programmas, kurā iekļauti Montesori metodikas uzdevumi un projekti.
Montesori apmācībā paši bērni plāno, kad un cik daudz darbiņu paveiks. Viena tēma ilgst veselu mēnesi un uzdevumi tiek iedoti nedēļai. Mācībām tiek izmantota visa klases telpa, ja nepieciešams, arī gaitenis. Gaiteņos nolikti galdi, krēsli, skapīši ar papīru un rakstāmpiederumiem, matrači.

Vienā klases telpā mācās 1., 2. un 3. klases skolēni - tēma viena, bet uzdevumi katram pēc spējām. Ja skolēns kaut ko nesaprot, tad vispirms to cenšas noskaidrot pie klases biedriem. Tikai tad, ja tiešām nav izdevies pašam noskaidrot, viņš meklē palīdzību pie skolotāja. Šāds mācību modelis motivē skolēnu pašam meklēt, pašam plānot, pašam atbildēt. Skolēni veido projektus par noteiktām tēmām - zīmē, veido modeļus, fotografē, filmē, veido videoklipus, ... Skolēniem, kuri tiek apmācīti pēc Montesori, nākas nedaudz maksāt par mācību materiāliem.

Skolā ir arī 140 speciāli apmācāmi bērni, kuri tiek integrēti kopējā klasē. Parasti klasē ir pat līdz 30 skolēnu, bet, ja klasē ir kāds speciālās apmācības bērns, tad sk. skaits var būt mazāks. Speciālajiem bērniem ir 5 pakāpes. Ja ir kādas nelielas grūtības, dara visu to, ko pārējie. Ja ir lielākas grūtības, tad 2 - 5 pakāpi nosaka speciālisti / ārsti (nosaka komisija) un dod slēdzienu, kāda palīdzība bērnam nepieciešama. tas nes arī līdzi finansējumu asistentam, spec.ped. u.c. vajadzībām. Sarežģītos gadījumos skolēnam klasē visu laiku blakus atrodas speciālais pedagogs. Klasēs ir arī asistenti. Skolā mācās 90 ukraiņu bērni un ap 10 citu ārzemnieku (indieši, filipīnieši, ...)

Klašu telpās ļoti daudz materiālu, plakātu, bērnu darbiņu.

Interesanti, ka direktoram arī pašam jāvada vismaz 5 mācību stundas nedēļā. (Direktors māca matemātiku)

Direktora moto - "Pesimists saskata grūtības katrā iespējā. Optimists redz iespēju katrās grūtībās." (Vinstons Čērčils.)

Skolā pašlaik notiek lifta izbūve. Pagājušajā gadā pabeigta piebūve Montesori klasēm un uzcelta liela, moderna ēdamzāle. Skolēni izmanto čipus. Tie jāskenē ienākot skolā, izejot no tās, ejot ēdamzālē, novērtējot ēdiena kvalitāti, arī tad, ja vēlas automātā iegādāties kādus našķus. vecāki onlain sistēmā redz cikos bērns ienāk skolā, iziet. Arī skolotāji ienāk ar čipu, arī kopējot u.c. izmanto čipus;

9. klasi skolēni var pabeigt, neliekot eksāmenus, tikai esot sekmīgām atzīmēm. Ja vēlas iegūt vidējo izglītību, jāliek eksāmens. No šīs skolas 98% turpina mācības tālāk.

Gaiteņos redzami kopētāji, laminatori.

Skolotājiem ir darba kabineti, kuros ir 5 skolotājiem rakstāmgaldi, plaukti materiālu glabāšanai. Klases ir paredzētas bērniem.

Ēdnīcu darbinieki ir skolas darbinieki, bērni maksā par produktiem, nu kuriem gatavotas maltītes. Ir iespēja izvēlētiem no 3 piedāvātajiem ēdieniem, 3 dienas iepriekš pasūtot onlain sistēmā.

Logopēds strādā ar tiem bērniem, kam palīdzība ir nozīmēta no komisijas. Nepārbauda visus skolēnus mazajās klasēs, kā to dara pie mums. Ja skolotāji pamana, tad ziņo vadībai un tad jautājumu risina. Bieži lasīšanas traucējumus pamana tik 3. klasē.

Mācību gada otrajā pusē psihologi apmeklē dārziņa grupas, iepazīst bērnus, izvērtē sagatavotību skolai, bērnu mācīšanās vajadzības.

Mācību stunda iet 90 min., starpbrīdis 30 min. Var iet laukā, sporta zālē, pieskata speciāli darbinieki. Koridoros var atrasties noteiktās zonās. Pa citām klasēm staigāt nedrīkst. Skolotājiem dežūras posteņos.

Skolā daudz mazas klasītes, kurās 2 galdi un tāfele mazām skolēnu grupiņām, individuālām nodarbībām.

# data[].attributes.body
Šodien viesojāmies skolā, kurā galvenokārt mācās romu tautības bērni. Skolā mācās vairāk kā 500 skolēni un arī b/d bērni. Mācības notiek 2 atsevišķās ēkās. Vienā jaunāko klašu skolēni un puse b/d bērni, otrā ēkā, kura atrodas ielas pretējā pusē - vecāko klašu skolēni un daļa b/d bērnu. Skolā ir atbalsta personāls - psihologi, sociālie pedagogi. Nedaudz, bet bija arī klases, kurās mācās bērni, kuriem nepieciešama speciālā izglītība. Pozitīvi, ka katrā klasē ir skolotāju asistenti. Par asistentu kļūst, ja 3mēnešus 2x nedēļā apmeklē kursus. Manuprāt, mācībām būtu nepieciešams ilgāks laiks. Skolā risināmo problēmu ir daudz, pedagogu daudz un atbalsta personāls darbojas tā, kā saprot un paši prot. Lielākā problēma, ka vecāku atbalsts ir ļoti neliels. Praktiski vecāki īpaši audzināšanas un mācību procesā neiesaistās. Skolēnu ģimenes modeļi ir dažādi - pārsvarā dominē vīrietis. Daudz jāstrādā, lai meitenēm parādītu iespēju arī kaut ko spēt sasniegt un noteikt. Direktore aktīva un enerģiska, daudzi skolotāji izskatījās noguruši no problēmu risināšanas. Jauki, ka bija iespēja redzēt arī šādu skolu!

# data[].attributes.body
Vakar viesojāmies lieliskā skolā Chalabalova. Tā ir Daltona skola, kurā liels uzsvars tiek likts uz skolēnu individuālo attīstību, atbildību, brīvību un sadarbību. To tiešām bija iespējams sajust. Skolā apmēram 400 skolēni un 125 bērnu dārza bērni. Skolas direktors bija pretīmnākošs, ļoti pieejams skolēniem, ar savu skatu uz vērtībām. Viņaprāt, pats svarīgākais ir ieaudzināt dabiskumu, sadarbošanās prasmes, komunikācijas prasmes un uzticēšanos. Interesanti, ka skolā klašu durvis stundu laikā arī stāv vaļā un skolēni, kad vēlas, var uzdoto darbiņu doties pildīt gaitenī. Pārsteidzoši, ka skolēni arī nopietni darbiņus pilda. Viss notiek dabiski, nekas pirms kādas delegācijas ierašanās netiek sagatavots. Atbraucām, no čehu uz krievu valodu tulkoja 2 ukraiņu meitenes. Viss sirsnīgā un gaišā atmosfērā. Prieks par šo iespēju redzēt!

# data[].attributes.body
Viesojāmies skolā, kurā lielākais īpatsvars ir Romu bērni. Skolā mūs sagaidīja direktore, psihologs, logopēds/spec.ped. un speciālais pedagogs. Izstāstīja par skolas sistēmu, finansējuma un mācīšanas īpatnībām. Skolā daudz asistenti (par asistentu kļūst pēc 3 mēn.kursiem un diplomdarba. Obligāta vidējā izglītība). Interesanti, ka vienā klasē bija Romu tautības skolotāja un vīrs asistents citā klasē (izskatījās arī Romu tautības), kas bija liels atbalsts dažādu sociālu problēmu risināšanā. Skolā ir parastās klases(ap 18-22 bērniem) un speciālās klases(4/6/8 skolēni, max valstī 14). Logopēds strādā apvienoti spec.ped./logopēds.

# data[].attributes.headline
Šodien apmeklējām skolu, kurā mācās izglītojamie ar dažādām īpašām vajadzībām. Skolā uz doto momentu ir 470 izglītojamie, no tiem 170 ir pirmskolas bērni. Tā kā skolā ir sarežğīts kontingents, tad, lai sniegtu pilnvērtīgu atbalstu, tajā ir plašs Atbalsta personāls- psihologi, sociālais pedagogs, logopēds un liels skaits asistentu. Pēc sarunām varu secināt, ka skolā ir daudz problēmu ar mācīšanās motivāciju, uzvedību. 

# data[].attributes.subject
Šodien apmeklējām skolu, kurā mācās izglītojamie ar dažādām īpašām vajadzībām. Skolā uz doto momentu ir 470 izglītojamie, no tiem 170 ir pirmskolas bērni. Tā kā skolā ir sarežğīts kontingents, tad, lai sniegtu pilnvērtīgu atbalstu, tajā ir plašs Atbalsta personāls- psihologi, sociālais pedagogs, logopēds un liels skaits asistentu. Pēc sarunām varu secināt, ka skolā ir daudz problēmu ar mācīšanās motivāciju, uzvedību. 

# data[].attributes.body
Šodien bijām skolā, kurā izglītību iegūst romu tautības bērni, ukraiņu bērni un bērni ar uzvedības, mācīšanās grūtībām. Kultūras atšķirība un problēmu atšķirība ļoti liela. Iepazināmies ar atbalsta personālu un skolotājiem, taču iespaids nepalika labs. Personāls atstāja nevīžīgu iespaidu. Viss aiz slēgtām durvīm, restes, dzeloņdrātis. Skolas psiholoģes bija ļoti jaukas un ieinteresētas bērnos. Ļoti vāji aprīkota skola, maz resursu.

# data[].attributes.body
Ļoti demokrātiska, skolēnam draudzīga skola. Izglītība balstās uz motivētu skolēnu, lai skolēns skolā justos brīvi. Direktors burvīgas, draudzīgs ar bērniem, attiecības brīvas un neuzspiestas. Stundu laikā klašu durvis atvērtas, klasēs brīva atmosfēra.

Paralēlās klases sporto kopā, taču tiek sadalīti zēnu un meiteņu grupās. Daudz tiek piesaistīts pedagoga palīgs, sporta stundā pie zēniem bija divi pedagogi.

# data[].attributes.headline
Iespaidiem bagāta diena! Laipna uzņemšana, burvīgas ukraiņu meitenes (kā tulki). Galvenās atziņas par Daltona metodiku ir pozitīva un saprotoša mācību vide, cieņa un izpratne audzēkņu un pedagogu starpā. Skolēnos tiek veicināta patstāvība un atbildība. Protams arī skola pilnveidojas, neapstājas pie sasniegtā. Konfliksituācijas tiek risinātas ar sarunām, uzsvaru liekot uz pozitīvismu. 

# data[].attributes.subject
Iespaidiem bagāta diena! Laipna uzņemšana, burvīgas ukraiņu meitenes (kā tulki). Galvenās atziņas par Daltona metodiku ir pozitīva un saprotoša mācību vide, cieņa un izpratne audzēkņu un pedagogu starpā. Skolēnos tiek veicināta patstāvība un atbildība. Protams arī skola pilnveidojas, neapstājas pie sasniegtā. Konfliksituācijas tiek risinātas ar sarunām, uzsvaru liekot uz pozitīvismu. 

# data[].attributes.headline
Iespaidi par Čehijas izglītības sistēmu un atbalstu skolēniem!

# data[].attributes.subject
Iespaidi par Čehijas izglītības sistēmu un atbalstu skolēniem!

# data[].attributes.body
Spiežam labā pusē uz zīmīti+ un rakstām savas pārdomas, iespaidus un ieguvumus piedaloties ēnošanas aktivitātē!